---
# System prepended metadata

title: วิชา 95 วิทย์

---

# วิชา 95 วิทย์

**++ตอนที่1++** แบบปรนัย 4 ตัวเลือก เลือก 1 คำตอบที่ถูกที่สุด 
จำนวน 40 ข้อ (ข้อ 1 - 40) ข้อละ 2 คะแนน รวม 80 คะแนน




## 1.
นักเรียนนำสไลด์ตัวอย่างที่เก็บได้ในกล่องสไลด์ตัวอย่างพืช มาศึกษาส่วนประกอบของเซลล์ภายใต้กล้องจุลทรรศน์ แล้วบันทึกผลดังตาราง

![](https://i.imgur.com/TwZXImy.png)

สไลด์ตัวอย่างใดเป็นสไลด์ตัวอย่างของเซลล์สัตว์ที่ปนอยู่ในกล่อง

* สไลด์ตัวอย่าง A และ B
* สไลด์ตัวอย่าง A และ C
* สไลด์ตัวอย่าง B และ D
* สไลด์ตัวอย่าง C เท่านั้น

## 2. 

จัดชุดการทดลองเพื่อศึกษาการสังเคราะห์ด้วยแสงของพืช โดยนำพืชใส่ไว้ในกรวยแก้วแล้วคว่ำลงในบีกเกอร์ แล้วนำหลอดทดลองที่มีน้ำเต็มหลอดครอบกรวยแก้วไว้ จากนั้นใช้โคมไฟส่องไปยังชุดทดลองเป็นเวลา 20 นาที พบว่ามีฟองแก๊สเกิดขึ้นภายในหลอดทดลองที่มีน้ำเต็ม ดังภาพ

![](https://i.imgur.com/7hydPNB.png)

หากต้องการศึกษาเพิ่มเติมว่า "ความเข้มของแสงส่งผลต่ออัตราการสังเคราะห์ด้วยแสงพืชหรือไม่" ควรปรับปรุงชุดการทดลองและเปรียบเทียบผลการทดลองนี้อย่างไร

* เพิ่มปริมาณน้ำในบีกเกอร์ แล้วเปรียบเทียบจำนวนฟองแก๊สออกซิเจนที่เกิด
* เพิ่มความสว่างของหลอดไฟ แล้วเปรียบเทียบจำนวนฟองแก๊สคาร์บอนไดออกไซด์ที่เกิดขึ้น
* เพิ่มจำนวนของพืชน้ำที่ใช้ แล้วเปรียบเทียบจำนวนฟองแก๊สคาร์บอนไดออกไซด์ที่เกิดขึ้น
* เพิ่มระยะห่างระหว่างบีกเกอร์กับหลอดไฟ แล้วเปรียบเทียบจำนวนฟองแก๊สออกซิเจนที่เกิดขึ้น

## 3
จัดชุดการทดลอง2ชุดเพื่อศึกษาการลำเลียงน้ำของพืช โดยนำพืชชนิดหนึ่งที่มีขนาด อายุ และ จำนวนใบที่เท่ากัน แช่ในกระบอกตวงที่มีน้ำปริมาตร 30 ลูกบาศก์เซนติเมตร และเติมน้ำมันพืชปริมาตร 3 ลูกบาศก์เซนติเมตร ลงในแต่ละชุดการทดลองเพื่อป้องกันไม่ให้มีการระเหยที่ผิวน้ำดังภาพ แล้วนำชุดทดลองที่ 1 และ 2 ไปวางไว้ในบริเวณ A และ B ที่มีความชื้นสัมพัทธ์และอุณหภูมิต่างกัน โดยมีปัจจัยภายนอกอื่นๆ เหมือนกันเมื่อเวลาผ่านไป 24 ชั่วโมง สังเกตระดับน้ำในกระบอกตวง แล้วบันทึกปริมาตรน้ำหลังการทดลอง ได้ผลดังตาราง

![](https://i.imgur.com/5nsnJCq.png)



| ชุดการทดลอง | บริเวณ | ปริมาตรน้ำหลังการทดลอง (cm^3^) |
|:-----------:|:------:|:------------------------------:|
|      1      |   A    |               20               |
|      2      |   B    |               25               |

บริเวณใดที่ทำให้พืชมีการลำเลียงน้ำมายังปากใบได้ดีกว่า เพราะเหตุใด

* บริเวณ A เพราะมีความชื้นสัมพัทธ์สูงและมีอุณหภูมิต่ำ
* บริเวณ A เพราะมีความชื้นสัมพัทธ์ต่ำและมีอุณหภูมิสูง
* บริเวณ B เพราะมีความชื้นสัมพัทธ์ต่ำและมีอุณหภูมิสูง
* บริเวณ B เพราะมีความชื้นสัมพัทธ์สูงและอุณหภูมิต่ำ

## 4

ภาพแสดงผลของพืชชนิดหนึ่ง เป็นดังนี้

![](https://i.imgur.com/0W63E55.png)

จากภาพ ข้อใดถูกต้อง

* ส่วน A เจริญมากจากรังไข่
* ส่วน A มีแอมบริโออยู่ภายใน
* ผลของพืชชนิดนี้เจริญมาจากออวุล
* พืชต้นใหม่ที่เจริญจากส่วน A จะมีพันธุกรรมเหมือนเดิมเสมอ

## 5

ต้นกาบหอยแครงเป็นพืชที่สามารถดักจับกินแมลง โดยใบมีลักษณะเป็นแผ่นสองแผ่นคู่กันเมื่อแมลงบินเข้ามาชน แผ่นใบจะประกบเข้าหากันเพื่อไม่ให้แมลงหลุดออกไปได้ 

การตอบสนองของพืชในข้อใด มีสิ่งเร้าแบบเดียวกับต้นกาบหอยแครง

* การเลื้อยพันหลักของตำลึง
* การผลิใบของต้นไม้เมื่อเข้าสู่ฤดูฝน
* การหุบของใบมะขามในตอนกลางคืน
* การบานของดอกคุณนายตื่นสายในตอนเช้า

## 6 
 
นักเรียนกลุ่มหนึ่งได้ค้นคว้าบทความเกี่ยวกับการศึกษาผลกระทบของฝุ่นละออง PM 2.5 ในหนูทดลอง พบว่าฝุ่นละออง PM 2.5 ส่งผลให้ถุงลมปอดบางส่วนของหนูทดลองถูกทำลายและหนูทดลองจะมีจำนวนเม็ดเลือดขาวที่ปอดลดลง จำนวนแบคทีเรียที่ปอดจึงเพิ่มขึ้น 

นักเรียนแต่ละคนจึงวิเคราะห์และอภิปลายผลกระทบของฝุ่น PM 2.5 ในหนูทดลองเพื่อเปรียบเทียบกับผลกระทบที่อาจเกิดขึ้นต่อต่างกายมนุษย์ ดังนี้

>&nbsp;&nbsp;&nbsp;&nbsp;&nbsp; นักเรียน ก "ฝุ่นละออง PM 2.5 ทำให้เป็นภูมิแพ้ เพราะจำนวนเม็ดเลือดขาวในหลอดเลือดที่ปอดลดลง"
>&nbsp;&nbsp;&nbsp;&nbsp;&nbsp; นักเรียน ข "ฝุ่นละออง PM 2.5 ทำให้การแลกเปลี่ยนแก๊สที่ปอดน้อยลง เพราะถุงลมปอดถูกทำลาย"
>&nbsp;&nbsp;&nbsp;&nbsp;&nbsp; นักเรียน ค "ฝุ่นละออง PM 2.5 ทำให้หัวใจต้องทำงานหนักขึ้นเพื่อสูบฉีดเลือดไปยังอวัยวะต่างๆ มากขึ้นเพราะถุงลมปอดถูกทำลาย"

จากข้อมูล นักเรียนคนใดเสนอผลกระทบของฝุ่นละออง PM 2.5 ที่อาจเกิดขึ้นต่อร่างกายมนุษย์ได้ถูกต้อง

* นักเรียน ก เท่านั้น
* นักเรียน ข เท่านั้น
* นักเรียน ก และ ค
* นักเรียน ข และ ค

## 7

ทำการทดลองเพื่อสังเกตพฤติกรรมของหนูโดยวางอาหารไว้ที่ปลายของช่องทางเดินที่ซับซ้อน จากนั้นนำหนูทดลองที่งดอาหารและน้ำเป็นเวลา 12 ชั่วโมง มาวางที่จุดเริ่มต้นของช่องทางเดินหนูจะเดินตามกลิ่นของอาหาร แล้วจับเวลาที่หนูเดินจากจุดเริ่มต้นไปจนถึงอาหาร

เมื่อทดลองซ้ำภายใต้เงื่อนไขเดิมทั้งหมด 3 ครั้ง พบว่า การทดลองแต่ละครั้ง หนูจะใช้เวลาในการเดินทางจากจุดเริ่มต้นไปถึงจุดสิ้นสุดน้อยลง

การที่หนูใช้เวลาเดินน้อยลงเป็นผลมาจากพฤติกรรมแบบใด และถูกกระตุ้นโดยสิ่งเร้าชนิดใด

* พฤติกรรมที่มีมาแต่กำเนิด ซึ่งถูกกระตุ้นโดยสิ่งเร้าภายนิกเท่านั้น
* พฤติกรรมที่มีมาแต่กำเนิด ซึ่งถูกกระตุ้นโดยสิ่งเร้าภายนอกและภายใน
* พฤติกรรมที่เกิดจากการเรียนรู้ ซึ่งถูกกระตุ้นโดยสิ่งเร้าภายนอกเท่านั้น
* พฤติกรรมที่เกิดจากการเรียนรู้ ซึ่งถูกกระตุ้นโดยสิ่งเร้าภายนอกและภายใน

## 8
ผลการทดสอบสารอาหารในอาหาร 4 ชนิด เป็นดังตาราง 

![](https://i.imgur.com/DTifx96.png)

ข้อใดกล่าวถึงการรับประทานอาหารแต่ละชนิดได้ถูกต้อง

* การรับประทานอาหารชนิด A จะได้รับสารอาหารประเภทโปรตีน
* การรับประทานอาหารชนิด B จะไม่ได้รับน้ำตาลโมเลกุลเดี่ยว
* การรับประทานอาหารชนิด C จะได้รับสารอาหารประเภทที่ให้พลังงานต่อหน่วยสูงสุด
* การรับประทานอาหารชนิด D จะไม่ได้รับแป้งและไขมัน

## 9 

เกษตรกรนำต้นถั่วชนิดหนึ่งที่มีเมล็ดสีเหลือมาผสมพันธุ์กับต้นถั่วที่มีเมล็ดสีเขียว โดยใช้รุ่นพ่อแม่จำนวน 2 คู่ ทำให้ได้ต้นถั่วรุ่นลูกที่มีลักษณะสีของเมล็ด ดังตาราง

![](https://i.imgur.com/6ZUBsk0.png)

หากนำต้นถั่วรุ่นลูกที่มีเมล็ดสีเหลืองที่ได้จากต้นถั่วรุ่นพ่อแม่คู่ที่ 1 และ2 มาผสมพันธุ์กันจะได้ต้นถั่วที่มีลักษณะอย่างไร

* ต้นถั่วจะมีเมล็ดสีเขียวทั้งหมด
* ต้นถั่วจะมีเมล็ดสีเหลืองทั้งหมด
* ต้นถั่วจะมีเมล็ดสีเหลืองและเมล็ดสีเขียวในอัตราส่วน 3 ต่อ 1
* ต้นถั่วจะมีเมล็ดสีเหลืองและเมล็ดสีเขียวในอัตราส่วน 1 ต่อ 1

## 10

แผนภาพแสดงวัฏจักรของคาร์บอน เป็นดังนี้

![](https://i.imgur.com/YKWBGmV.png)

จากแผนภาพ ข้อใดกล่าวถึงปริมาณแก๊สในบรรยากาศได้ถูกต้อง 

* กระบวนการ A ทำให้ปริมาณแก๊ส O~2~ และ CO~2~ เพิ่มขึ้น
* กระบวนการ A ทำให้ปริมาณแก๊ส O~2~ เพิ่มขึ้น แต่ CO~2~ ลดลง
* กระบวนการ B ทำให้ปริมาณแก๊ส O~2~ และ CO~2~ ลดลง
* กระบวนการ B ทำให้ปริมาณแก๊ส O~2~ แต่ CO~2~ ลดลง

## 11

ข้อมูลอาหารของสัตว์แต่ละชนิดในระบบนิเวศแหล่งน้ำแห่งหนึ่ง แสดงดังตาราง



| ชนิดของสัตว์ |    อาหารของสัตว์     |
|:------------:|:--------------------:|
|      A       |       สาหร่าย        |
|      B       |       สัตว์ A        |
|      C       | สาหร่าย และ ผักตบชวา |
|      D       |    สัตว์ B และ E     |
|      E       |       สัตว์ C        |

จากข้อมูล ข้อใดกล่าวถึงระบบนิเวศนี้ไม่ถูกต้อง

* สายใยอาหารนี้ ประกอบด้วย 3 โซ่อาหาร
* ผู้บริโภคลำดับสุดท้ายของสายใยอาหารนี้คือสัตว์ D
* สัตว์ B และ E มีบทบาทเป็นทั้งเหยื่อและผู้ล่าในสายใยอาหารนี้
* ถ้าอัตราการตายของสาหร่ายเพิ่มขึ้น สัตว์ C จะได้รับผลกระทบมากกว่าสัตว์ A

## 12

วิธีการกำจัดขยะของครัวเรือนในชุมชนหนึ่งมีทั้งการทิ้งตามที่สาธารณะ การทิ้งลงแหล่งน้ำ และ การฝังกลบ ซึ่งต่อมาพบว่า วิธีการเหล่านี้ก่อให้เกิดปัญหามลพิษในชุมชนตามมา

ข้อใดไม่ใช่ปัญหามลพิษที่อาจเกิดขึ้นจากวิธีการกำจัดขยะของครัวเรือนในชุมชนนี้

* ปัญหาโรคทางเดินหายใจและฝุ่นละอองขนาดเล็ก PM2.5
* ปัญหาดินเสื่อมคุณภาพและเกิดการสะสมสารเคมีในโซ่อาหาร
* ปัญหาการเน่าเสียของแหล่งน้ำส่งผลให้ปริมาณของสัตว์น้ำลดลง
* ปัญหาด้านสุขภาพของประชาชนเนื่องจากน้ำไหลซึมผ่านกองขยะในที่สาธารณะ

## 13
จัดชุดการทดลอง โดยนำวัสดุแผ่นบางมาวางกั้นตรงกลางภาชนะจะได้ช่องใส่สาร 2 ช่อง จากนั้นเทน้ำลงในช่องหนึ่งและเทสารผสมที่มีอนุภาคเพียงชนิดเดียวกระจายตัวอยู่ในน้ำลงในอีกช่องหนึ่ง ดังภาพ

![](https://i.imgur.com/osXVUp8.png)

ทำการทดลองโดยเปลี่ยนชนิดของสารผสมและวัสดุกั้นที่มีรูพรุนขนาดต่างกันโดยวัสดุ A มีรูพรุนขนาด 10^-8^ เซนติเมตร และวัสดุ B มีรูพรุนขนาด 10^-4^ เซนติเมตร เมื่อเวลาผ่านไป 20 นาที สังเกตและบันทึกผลการเปลี่ยนแปลงของน้ำในช่องใส่น้ำ และผลการฉายลำแสงผ่านสารผสมได้ผลดังตาราง

![](https://i.imgur.com/olYRwhw.png)

จากผลการทดลอง การจัดกลุ่มสารตามขนาดอนุภาคในข้อใดเป็นไปได้มากที่สุด


* | สารละลาย | คอลลอยด์ | สารแขวนลอย |
  |:--------:|:--------:|:----------:|
  |    O     | M และ N  |     P      |

* | สารละลาย | คอลลอยด์ | สารแขวนลอย |
  |:--------:|:--------:|:----------:|
  |    P     |    N     |  M และ O   |

* | สารละลาย | คอลลอยด์ | สารแขวนลอย |
  |:--------:|:--------:|:----------:|
  | M และ O  |    N     |     P      |

* | สารละลาย | คอลลอยด์ | สารแขวนลอย |
  |:--------:|:--------:|:----------:|
  | M และ P  |    N     |     O      |

## 14 
 
พิจารณาข้อมูลจากแบบจำลองการจัดเรียงอนุภาคของสารชนิดหนึ่งที่เกิดการเปลี่ยนสถานะที่อุณหภูมิต่าง ๆ ดังภาพ

![](https://i.imgur.com/dwKVqAn.png)

จากข้อมูล ข้อความใดถูกต้อง

* ที่อุณหภูมิ T~1~ สารมีอุณหภูมิสูงกว่าที่อุณหภูมิ T~3~
* ที่อุณหภูมิ T~3~ อนุภาคของสารขยายใหญ่ขึ้นสารจึงมีปริมาตรมากกว่าที่อุณหภูมิ T~1~ 
* ที่อุณหภูมิ T~2~ สารมีแรงยึดเหนี่ยวระหว่างอนุภาคและพลังงานจลน์มากกว่าที่อุณหภูมิ T~1~
* ที่อุณหภูมิ T~2~ อนุภาคของสารมีการเคลื่อนที่แบบสั่นโดยไม่เปลี่ยนตำแหน่งจึงมีพลังงานจลน์น้อยกว่าที่อุณหภูมิ T~3~

## 15

ข้อมูลแสดงช่วง ~p~H และสีที่เปลี่ยนของอินดิเคเตอร์ 4 ชนิด เป็นดังนี้



|  อินดิเคเตอร์   | ช่วง ~p~H ของการเปลี่ยนสี | สีที่เปลี่ยน   |
|:---------------:|:-------------------------:| -------------- |
| โบรโมครีซอลกรีน |          3.8-5.4          | เหลือง-น้ำเงิน |
|     ลิตมัส      |          5.0-8.0          | แดง-น้ำเงิน    |
|    ฟีนอลเรด     |          6.8-8.4          | เหลือง-แดง     |
|  ฟีนอล์ฟทาลีน   |         8.3-10.0          | ไม่มีสี-ชมพู   |

ในห้องทดลองมีสารละลาย 2 ชนิด คือ สารละลาย O และ N ซึ่งเป็นของเหลวใสไม่มีสี สารละลาย O มีค่า ~p~H 6.2 และสารละลาย N มีค่า ~p~H 7.0 โดยขวดที่บรรจุสารละลายทั้ง 2 ชนิดนี้ ติดฉลากไม่ชัดเจนทำให้ไม่สามารถระบุชนิดสารได้

จากข้อมูล อินดิเคเตอร์ชนิดใดสามารถนำมาใช้ตรวจสอบเพื่อระบุชนิดของสารละลายที่บรรจุในแต่ละขวดได้ถูกต้อง

* ลิตมัส
* ฟ๊นอลเรด
* ฟีนอล์ฟทาลีน
* โบรโมครีซอลกรีน


## 16

ข้อมูลแสดงสมบัติบางประการของธาตุ 4 ชนิด เป็นดังนี้

![](https://i.imgur.com/Nm3Y5po.png)

จากข้อมูล การสรุปสมบัติที่อุณหภูมิห้องของธาตุใดถูกต้อง

* ธาตุ Q เป็นของแข็งที่มีสมบัติเป็นธาตุโลหะ
* ธาตุ J เป็นของแข็งที่สามารถทุบให้แผ่ออกเป็นแผ่นบางๆ ได้
* ธาตุ E เป็นของแข็งมีลักษณะมันวาว สามารถนำความร้อนได้
* ธาตุ A เป็นของแข็งที่มีความเปราะ เมื่อทุบด้วยค้อนจะแตกเป็นชิ้นเล็ก

## 17

ทดลองแยกสารจากเปลือกผลไม้แห้งชนิดหนึ่ง โดยมีขั้นตอนดังแผนภาพ

![](https://i.imgur.com/JDHjxzJ.png)

จากข้อมูลถ้าต้องการแยกตัวทำละลายออกจากสารละลาย 1 และ 2 ควรเลือกใช้วิธีใด



*    |      สารละลาย 1       |    สารละลาย 2     |
     |:---------------------:|:-----------------:|
     |       การกลั่น        |     การกลั่น      |

*    |      สารละลาย 1       |    สารละลาย 2     |
     |:---------------------:|:-----------------:|
     |       การกลั่น        |   โครมาโทกราฟี    |

*    |      สารละลาย 1       |    สารละลาย 2     |
     |:---------------------:|:-----------------:|
     | การสกัดด้วยตัวทำละลาย |   โครมาโทกราฟี    |

*    |      สารละลาย 1       |    สารละลาย 2     |
     |:---------------------:|:-----------------:|
     | การสกัดด้วยตัวทำละลาย | การกลั่นด้วยไอน้ำ |

## 18

ในห้องทดลองมีสารละลายเอทานนอลเข้มข้นร้อยละ 75 โดยปริมาตร จำนวน 500 ลูกบาศ์กเซนติเมตร ซึ่งจะนำมาใช้เตรียมสารละลายเอทานนอล จำนวน 2 การทดลอง โดยแต่ละการทดลองต้องใช้สารละลายเอทานอลที่มีความเข้มข้นต่างกัน ดังนี้

>&nbsp;&nbsp;&nbsp;&nbsp;&nbsp; การทดลองที่ 1 ใช้สารละลายเอทานอล เข้มข้นร้อยละ 60 โดยปริมาตร จำนวน 250 ลูกบาศก์เซนติเมตร


>&nbsp;&nbsp;&nbsp;&nbsp;&nbsp;การทดลองที่ 2 ใช้สารละลายเอทานอล เข้มข้นร้อยละ 75 โดยปริมาตร ที่เหลือจากการทดลองที่ 1

สารละลายเอทานนอลที่ใช้ในการทดลองที่ 2 มีเอทานนอลละลายอยู่กี่ลูกบาศก์เซนติเมตร

* 200 ลูกบากศ์เซนติเมตร
* 225 ลูกบากศ์เซนติเมตร
* 300 ลูกบากศ์เซนติเมตร
* 350 ลูกบากศ์เซนติเมตร

## 19

เมื่อละลายสารชนิดหนึ่ง จำนวน 20 กรัม ในน้ำที่มีอุณหภูมิ 15 องศาเซลเซียส จำนวน 100 กรัม แล้ววัดอุณหภูมิหลังการละลาย พบว่าสารละลายที่ได้รับมีอุณหภูมิ 10 องศาเซลเซียส 

กำหนดให้ 

>&nbsp;&nbsp;&nbsp;&nbsp;&nbsp;x คือ พลังงานที่ใช้ทำให้สารแยกตัวเป็นอนุภาคเล็กๆ

>&nbsp;&nbsp;&nbsp;&nbsp;&nbsp; y คือ พลังงานที่อนุภาคของสารยึดเหนี่ยวกับโมเลกุลของน้ำ

จากข้อมูล การละลายน้ำของสารชนิดนี้เป็นการละลายประเภทใด และการเปรียบเทียบค่า x กับ y เป็นอย่างไร



* | ประเภทการละลาย | การเปรียบเทียบค่า x กับ y | 
  | ------------- | ------------------- | 
  | ดูดความร้อน     | x > y | 

  | ประเภทการละลาย | การเปรียบเทียบค่า x กับ y | 
  | ------------- | ------------------- | 
  | ดูดความร้อน     | x < y | 
  
* | ประเภทการละลาย | การเปรียบเทียบค่า x กับ y | 
  | ------------- | ------------------- | 
  | คายความร้อน     | x > y | 
 
* | ประเภทการละลาย | การเปรียบเทียบค่า x กับ y | 
  | ------------- | ------------------- | 
  | คายความร้อน     | x < y | 

## 20 

สภาพละลายได้ของลิเทียมซัลเฟตในน้ำ 100 กรัม ที่อุณหภูมิต่าง ๆ เป็นดังนี้

![](https://i.imgur.com/ZjB2DJm.png)

จากข้อมูล ถ้าต้องการให้ลิเทียมซัลเฟต จำนวน 50 กรัมละลายในน้ำได้หมดจะต้องใช้น้ำปริมาณกี่กรัมและอุณภูมิกี่องศาเซลเซียส


* | ปริมาณน้ำ (g) | อุณหภูมิ (^o^C)  |
  | ----------- | ------------- |
  |     120     |         0     | 

* | ปริมาณน้ำ (g) | อุณหภูมิ (^o^C)  |
  | ----------- | ------------- |
  |     120     |        60     | 
  
* | ปริมาณน้ำ (g) | อุณหภูมิ (^o^C)   |
   | ----------- | ------------- |
   |     150     |        20     | 

* | ปริมาณน้ำ (g) | อุณหภูมิ (^o^C) |
  | ----------- | ------------- |
  |     150     |       100     | 

## 21

ในกิจกรรมสำรวจป่าชายเลนของค่ายอบรบหนึ่ง เกรทและนุกอยู่ที่จุด A ได้ยินเสียงคิตตี้ตะโกนร้องขอความช่วยเหลือจากในบ่อโคลนที่จุด C 

เกรทและนุกเริ่มต้นเคลื่อนที่จากจุด A พร้อมกัน เกรทเลือกวิ่งบนดินแข็งไปที่จุด B ก่อนแล้วจึงเดินลุยโคลนไปยังจุด C ส่วนนุกเลือกเส้นทางเดินลุยโคลนจากจุด A ตรงไปยังจุด C  ดังภาพ

กำหนดให้

>&nbsp;&nbsp;&nbsp;&nbsp;&nbsp; อัตราเร็วของการเดินในบ่อโคลน เท่ากับ 0.4 เมตรต่อวินาที

>&nbsp;&nbsp;&nbsp;&nbsp;&nbsp; อัตราเร็วของการวิ่งบนดินแข็ง เท่ากับ 1.6 เมตรต่อวินาที

![](https://i.imgur.com/9t6n2AE.png)

ทั้งสองเส้นทางมีการกระจัดขนาดต่างกันเท่าใด และบุคคลใดจะไปถึงคิตตี้ก่อน

* 0 เมตร และ เกรทถึงก่อน
* 0 เมตร และ นุกถึงก่อน
* 4 เมตร และ เกรทถึงก่อน
* 4 เมตร และ นุกถึงก่อน

## 22 

ผูกเชือกที่มีมวลน้อยมากเข้ากับวัตถุหนัก 4.0 นิวตัน จากนั้นดึงเชือกด้วยแรงขนาดคงตัว 7.5 นิวตัน ให้วัตถุเคลื่อนที่ขึ้นในแนวดิ่ง ดังภาพ

![](https://i.imgur.com/p1HoUnJ.png)![](https://i.imgur.com/Lx0J8gQ.png)

แรงลัพธ์ที่กระทำต่อวัตถุมีขนาดเท่าใด และวัตถุจะมีลักษณะการเคลื่อนที่อย่างไร

* 3.5 นิวตัน และ ความเร่งคงตัว
* 3.5 นิวตัน และ ความเร็วคงตัว
* 11.5 นิวตัน และ ความเร่งคงตัว
* 11.5 นิวตัน และ ความเร็วคงตัว

## 23

ผูกเชือกกับแท่งไม้ซึ่งวางอยู่บนพื้นราบที่มีความเสียดทาน แล้วออกแรงดึงเชือกในแนวระดับแต่แท่งไม้ยังอยู่นิ่งไม่เคลื่อนที่ ดังภาพ

![](https://i.imgur.com/C8mYvE3.png)

แรงที่มือดึงเชือก กับ แรงที่แท่งไม้ดึงเชือก เป็นแรงคู่กิริยา - ปฏิกิริยากันหรือไม่ เพราะเหตุใด

* เป็น เพราะแรงทั้งสองมีขนาดเท่ากันและทิศทางเดียวกัน
* เป็น เพราะแรงทั้งสองมีขนาดเท่ากันและมีทิศทางตรงกันข้าม
* ไม่เป็น เพราะแรงทั้งสองเป็นแรงที่กระทำบนวัตถุต่างชิ้นกัน
* ไม่เป็น เพราะแรงทั้งสองเป็นแรงที่กระทำบนวัตถุชิ้นเดียวกัน

## 24

นำกล่องพลาสติกหนัก 10 นิวตัน วางลงในภาชนะ A แล้วเติมน้ำในภาชนะ A จนกระทั่งระดับผิวน้ำสูงเท่ากับขอบพวยพอดีโดยไม่ให้น้ำล้นออกมา ดังภาพที่ 1 

จากนั้นวางดินน้ำมันลงในกล่อง พบว่า กล่องลอยนิ่งโดยมีส่วนที่จมในน้ำมากขึ้น และมีน้ำล้นจากภาชนะ A ผ่านพวยลงสู่ภาชนะ B ดังภาพที่ 2 

![](https://i.imgur.com/vhGgk65.png)

แรงพยุงของน้ำที่กระที่กระทำต่อกล่องพลาสติกในภาพที่ 1 และ 2 มีขนาดเท่าใด



* | ขนาดของแรงพยุงในภาพที่ 1 (N) | ขนาดของแรงพยุงในภาพที่ 2    | 
  | ------------------------ | ------------------------ | 
  |              0           | เท่ากับ น้ำหนักของน้ำในภาชนะ B | 
  
* | ขนาดของแรงพยุงในภาพที่ 1 (N) | ขนาดของแรงพยุงในภาพที่ 2    | 
  | ------------------------ | ------------------------ | 
  |              0           | มากกว่า น้ำหนักของน้ำในภาชนะ B |
  
* | ขนาดของแรงพยุงในภาพที่ 1 (N) | ขนาดของแรงพยุงในภาพที่ 2    | 
  | ------------------------ | ------------------------ | 
  |             10           | เท่ากับ น้ำหนักของน้ำในภาชนะ B | 

* | ขนาดของแรงพยุงในภาพที่ 1 (N) | ขนาดของแรงพยุงในภาพที่ 2    | 
  | ------------------------ | ------------------------ | 
  |             10           | มากว่า น้ำหนักของน้ำในภาชนะ B | 
  
## 25

วางวัตถุชิ้นหนึ่งบนพื้น ทดลองดึงวัตถุด้วยเครื่องชั่งสปริง บันทึกขนาดของแรงดึงและสภาพการเคลื่อนที่ของวัตถุ ผลเป็นดังตาราง

![](https://i.imgur.com/JzmVYcB.png)

| แรงดึง (์N) | สภาพการเคลื่อนที่ | 
| -------- | ------------- | 
|  1.0     |      อยู่นิ่ง     | 
|  1.5     |      อยู่นิ่ง     | 
|  2.0     |   เริ่มจะเคลื่อนที่  | 

จากการทดลอง ข้อความใดกล่าวถูกต้อง

* ถ้าออกแรงดึง 1.3 นิวตัน แรงเสียดทานสถิตจะมีขนาดเท่ากับแรงดึง
* ถ้าออกแรงดึง 2.5 นิวตัน จะเกิดทั้งแรงเสียดทานสถิตและแรงเสียดทานจลน์
* ถ้าติดวัตถุเหมือนกันอีกชิ้นบนวัตถุนี้ แรงดึงที่ทำให้วัตถุเริ่มจะเคลื่อนที่ยังคงเท่าเดิม
* ถ้าทำวัตถุนี้ให้แบนมีพื้นที่ผิวสัมผัสกับพื้นมากขึ้น แรงดึงที่ทำให้วัตถุเริ่มจะเคลื่อนที่จะน้อยลง

## 26

แขวนวัตถุหนัก 4 นิวตัน 6 นิวตัน และ 8 นิวตัน เข้ากับคานเบา แล้วนำคานไปแขวน พบว่าคานอยู่ในสภาพสมดุลในแนวระดับ ดังภาพ

![](https://i.imgur.com/9x830zc.png)

จากภาพ ระยะ D มีค่าเท่าใด และ ถ้านำวัตถุหนัก 4 นิวตัน ออก คานจะหมุนในทิศใด



* | ระยะ D (cm) | ทิศที่คานจะหมุน หลังจากนำวัตถุออก |
  | ---------- | ------------------------- | 
  |     50     |         ตามเข็มนาฬิกา        | 
  
* | ระยะ D (cm) | ทิศที่คานจะหมุน หลังจากนำวัตถุออก |
  | ---------- | ------------------------- | 
  |     50     |         ทวนเข็มนาฬิกา        | 
  
* | ระยะ D (cm) | ทิศที่คานจะหมุน หลังจากนำวัตถุออก |
   | ---------- | ------------------------- | 
   |     60     |         ตามเข็มนาฬิกา        | 
   
* | ระยะ D (cm) | ทิศที่คานจะหมุน หลังจากนำวัตถุออก |
  | ---------- | ------------------------- | 
  |     60     |         ทวนเข็มนาฬิกา        | 
  
## 27

พิจารณาข้อมูลต่อไปนี้เพื่อใช้ในการตอบคำถามข้อ 27 - 28

จัดชุดการทดลองโดยใส่ของเหลวอุณหภูมิ 25 องศาเซลเซียส ในขวดแก้วอุณหภูมิอุณหภูมิ 25 องศาเซลเซียส ที่มีหลอดแก้วใสและเทอร์มอมิเตอร์เสีบไว้ แล้วนำขวดแก้วจุ่มในน้ำร้อนอุณหภูมิ 90 องศาเซลเซียส ดังภาพ


![](https://i.imgur.com/RITPBkS.png)

ข้อความใดต่อไปนี้ไม่ถูกต้อง

*  เทอร์มอมอเตอร์จะดูดกลืนความร้อนจากของเหลวในขวดแก้ว
*  ขณะจุ่มขวดแก้วในน้ำร้อน มีการนำความร้อนจากขวดแก้วไปยังของเหลว
*  ของเหลวในขวดแก้วที่บริเวณก้นขวดจะพาความร้อนขึ้นไปยังของเหลวที่อยู่ด้านบน
*  ขณะเริ่มจุ่มขวดแก้วในน้ำร้อน ของเหลวในขวดแก้วจะถ่ายโอนความร้อนไปสู่น้ำร้อน

## 28

พิจารณาข้อมูลต่อไปนี้เพื่อใช้ในการตอบคำถามข้อ 27 - 28

จัดชุดการทดลองโดยใส่ของเหลวอุณหภูมิ 25 องศาเซลเซียส ในขวดแก้วอุณหภูมิอุณหภูมิ 25 องศาเซลเซียส ที่มีหลอดแก้วใสและเทอร์มอมิเตอร์เสีบไว้ แล้วนำขวดแก้วจุ่มในน้ำร้อนอุณหภูมิ 90 องศาเซลเซียส ดังภาพ


![](https://i.imgur.com/RITPBkS.png)


บันทึกเวลาและระดับความสูงของของเหลวในหลอดแก้ว เมื่อของเหลวในขวดแก้วมีอุณหภูมิ 50 องศาเซลเซียส จากนั้นทดลอง



| ของเหลว | เวลาที่ทำให้ของเหลวในขวดแก้ว มีอุณหภูมิ 50 ^o^C (min) | ความสูงของของเหลวในหลอดแก้ว ที่อุณหภูมิ 50 ^o^C (cm) |
| -------- | -------- | -------- |
|    A     |    3     |    5     |
|    B     |    3     |   10     |
|    C     |    5     |    5     |
|    D     |    5     |    5     |

จากข้อมูล ถ้าต้องเลือกของเหลวที่ไวต่อการเปลี่ยนแปลง อุณหภูมิและขยายตัวได้มาก เพื่อไปทำเทอร์มอมิเตอร์ ควรเลือกของเหลวชนิดใด

* ของเหลว A
* ของเหลว B
* ของเหลว C
* ของเหลว D

## 29

วางวัตถุไว้หน้ากระจกเว้า ห่างจากขั้วกระจก 20 เซนติเมตร

เมื่อเขียนรังสีของแสงจากวัตถุขนานกับแกนมุขสำคัญ แล้วตกกระทบกระจกเว้า พบว่ารังสีสะท้อนตัดผ่านแกนมุขสำคัญที่ระยะห่างจากขั้วกระจก 10 เซนติเมตร ดังภาพ

![](https://i.imgur.com/mbjdbfH.png)

กระจกเว้านี้มีความยาวโฟกัสเท่าใด และภาพของวัตถุมีขนาดเท่าใด เมื่อเปรียบเทียบกับขนาดของวัตถุ

* 10 เซนติเมตร และขนาดเล็กกว่าวัตถุ
* 10 เซนติเมตร และขนาดเท่าวัตถุ
* 20 เซนติเมตร และขนาดเล็กกว่าวัตถุ
* 20 เซนติเมตร และขนาดเท่าวัตถุ

## 30 

วัตถุ 4 ชนิดมีลักษณะดังตาราง


| วัตถุ      | สีผิวของวัตถุ | ลักษณะผิวของวัตถุ |
| -------- | -------- | ------------- |
|    A     |   ดำ     |     ผิวมัน       |
|    B     |   ดำ     |     ผิวด้าน      |
|    C     |   ขาว    |      ผิวมัน      |
|    D     |    ขาว   |      ผิวด้าน     |

จากข้อมูล ถ้าต้องการวัตถุสำหรับใช้ดูดกลืนพลังงานแสงจากดวงอาทิตย์ เพื่อให้ความร้อนกับน้ำโดยใช้เวลาน้อยที่สุด ควรเลือกใช้วัตถุใด้

* วัตถุ A
* วัตถุ B
* วัตถุ C
* วัตถุ D

































